《冬节忤 其三》
宋代·郑清之

滕六附暄堕寒力，六花未办天机织。篱菊老尽兰始芽，凌波仙子方踵息。

水边亭亭逢玉人，照眼缟衣如旧识。冰霜相与厉贞操，蜂蝶那能犯庄色。

听渠吹笛作商声，正音满地出金石。菊坡为索孤山诗，好句新从座中得。

二君联璧如长城，笑整云梯再攻墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。